## Lav din egen analogimodel for energitransport i et elektrisk kredsløb

Et billede, der indeholder tekst, håndskrift, Font/skrifttype, blæk/sværte

Automatisk genereret beskrivelse

1. **Studer en model for et kredsløb**

Se på ovenstående analogi (eller billede eller model for) transport af elektrisk energi i et kredsløb.  
Hvilke fagbegreber forsøger analogien at forklare?

1. **Aktivitet: Egen analogi (enkeltvis eller i grupper)**

Find på din egen analogi! F.eks. transport af varer på transportbånd, vand i et vandløb, personer på trapper, running sushi, transport af varer med skib/bil…

Du skal lave tegninger, som illustrerer analogien.

Du skal i din analogi forsøge at udpege, hvad der svarer til begreberne

* Kredsløb (ledninger, energikilde/batteri, modtager af energi)
* ladning
* Strømstyrke
* Energi
* spændingsforskel,
* energikilde

med tilhørende symboler og enheder.

1. **Styrker og begrænsninger ved an analogi**

**Først når du har arbejdet med din analogi, skal du se på nedenstående:**

Overvej:

* Hjælper analogien til at **huske**, hvordan et elektrisk kredsløb fungerer og hvad fagbegreberne betyder?
* Kan analogien **forklare hvorfor** et elektrisk kredsløb fungerer, som det gør?
* Kan analogien nødvendigvis bruges til at **forudsige eller forklare noget nyt** om et elektrisk kredsløb? F.eks. hvordan strømmen opdeler sig ved en forgrening? Hvordan mængden af afsat energi per tid afhænger af strømstyrke og spændingsforskel?

* Formuler selv: Hvad er styrker og begrænsninger ved at bruge analogier i fysik? Hvad gør en analogi god? Hvad kan være problematisk ved at bruge en analogi?

1. **Præsentation af analogier**

(kan ske enten for klassen, i mindre grupper eller matrix-grupper)

1. **Den bedste analogi?**

Klassediskussion. Den bedste analogi findes. Klassen spørger ind til og tjekker med opgave 2 spørgsmålene. Er der nogle begreber, der ikke kom frem - hvordan kan man implementere dem i modellen?